Mheshimiwa Spika, kabla ya kuwasilisha hotuba hii, napenda kuchukua nafasi hii kwa niaba ya Kambi ya Upinzani Bungeni kuungana na wananchi wa Burundi na wapenda amani duniani kote kulaani mauaji ya Kiongozi wa Upinzani huko Burundi Zedi Feruzi, mkuu wa Chama cha Umoja wa Amani na Demokrasia UPD-Zigamibanga aliyeuawa kwa kupigwa risasi na watu wasiojulikana mjini Bujumbura huku machafuko yakiendelea nchini humo.
